**T/3a**

**tájékoztató a választópolgár részére**

A választó köteles a szavazóhelységbe való érkezése után a körzeti választási bizottságnak igazolni személyazonosságát személyi igazolvány felmutatásával. Amennyiben a választópolgár kérelme alapján, számára szavazói igazolvány kiadásra került, a személyi igazolványával együtt felmutatja a szavazói igazolványt is, amelyet a körzeti választási bizottság elvesz tőle.

Ezt követően a körzeti választási bizottság karikával megjelöli a választópolgár sorszámát a választói jegyzékben és a választópolgárnak átadja a szavazólapokat, valamint egy, a község hivatalos bélyegzőjének lenyomatával ellátott üres borítékot. **A szavazólapok és a boríték átvételét a választópolgár a választói jegyzékében saját kezű aláírásával igazolja.**

Minden választópolgár a szavazás előtt köteles elvonulni a szavazólapok módosítására kijelölt külön helyre. Azon választópolgár számára, aki nem lép be erre a helyre, a körzeti választó bizottság nem teszi lehetővé a szavazást.

A szavazólapok módosítására kijelölt külön helyen a választópolgár kiválassza azon jelölt szervezet egyetlen szavazólapját, amelyre döntése alapján szavazni fog. Ezt a szavazólapot módosítás nélkül borítékba helyezheti, **vagy** a kiválasztott szavazólapon a választó a jelöltek sorszámának karikával való megjelölésével feltüntetheti, mely jelöltet részesíti előnyben. A választópolgár legfeljebb négy jelölt sorszámát jelölheti meg karikával. Amennyiben a választópolgár több mint négy jelöltnek adja elsőbbségi szavazatát, az ilyen szavazólap a jelölt szervezet javára fog beszámítódni, de az előnyben részesített szavazatok nem vétetnek figyelembe.

A választópolgár kérésére a választókörzeti választási bizottság a helytelenül kitöltött szavazólapok helyett másikat ad. A helytelenül kitöltött szavazólapokat a választópolgár a fel nem használt vagy helytelenül kitöltött szavazólapok elhelyezésére kijelölt urnába helyezi.

Az a választópolgár, aki fogyatékossága miatt vagy azért, mert nem tud olvasni vagy írni, nem tudja önállóan kitölteni a szavazólapot, **és ezt a tényt közli a szavazás előtt a választókörzeti választási bizottsággal**, jogosult arra, hogy a szavazólapok kitöltésére kijelölt elkülönített területre más, a szavazólapot kitölteni képes személyt vigyen magával, hogy az ő és a törvény utasításai szerint kitöltse a szavazólapot és betegye a borítékba; ez a személy nem lehet a választókörzeti választási bizottság tagja. A szavazólapok kitöltésére kijelölt elkülönített területre való belépésük előtt a választókörzeti választási bizottság tagja mindkét személyt felvilágosítja a szavazás módjáról és a választások előkészítésének és menetének akadályozása bűncselekményi voltáról.

Az a választópolgár, aki fogyatékossága miatt nem tudja egyedül a szavazóurnába helyezni a borítékot, kérheti, hogy a borítékot az ő jelenlétében más személy helyezze be a szavazóurnába, de nem a választókörzeti választási bizottság tagja.

Az a választópolgár, aki elsősorban egészségügyi vagy más komoly okokból nem tud megjelenni a szavazóhelyiségben, kérheti a községet, és a választások napján a választókörzeti választási bizottságot, hogy hordozható szavazóurnába szavazhasson, éspedig kizárólag annak a választókörzetnek az illetékességi területén, amely számára a választókörzeti választási bizottságot létrehozták.

**A választópolgár köteles a helytelenül kitöltött szavazólapokat a fel nem használt vagy helytelenül kitöltött szavazólapok elhelyezésére kijelölt lepecsételt urnába helyezni, különben kihágást követ el, amelyért 33 eurós bírság kerül kiszabásra. A választóhelyiségen kívüli szavazás esetén a választópolgár a fel nem használt vagy helytelenül kitöltött szavazólapokat a választókörzeti választási bizottság tagjai előtt megsemmisíti.**